armvectores/hy_wikipedia_2023 huggingface dataset:
Վայշեշիկա

Վայշեշիկա (սանսկրիտ, Vaiśeṣika (Sanskrit: वैशेषिक) վիշեշա- առանձնահատկություն, տարբերություն), հին հնդկական փիլիսոփայության 6 ուղղափառ համակարգերից։ Ըստ ավանդության, հիմնադիրը Քանադան է, որին է վերագրվում վայշեշիկայի հիմնական երկը՝ «Վայշեշիկա-սուտրա»-ն (վերջնական խմբագրությունը՝ մ․թ․ I դարից ոչ ուշ)։ Մոտ է Նյայային, որի հետ հետագայում կազմել է միասնական դպրոց։ Ըստ վայշեշիկաի, գոյություն ունի ռեալության յոթ տեսակ, որոնք ճանաչողության օբյեկտ և այլն դրական՝ սուբստանց (որը որակի և գործողության սուբստրատն է և հանդես է գալիս ինը ձևով, որոնցից հողը, ջուրը, հուրը, օդը, եթերը զգայարաններով ընկալվող ֆիզիկական տարրեր են, իսկ տարածությունը, ժամանակը, հոգին և միտքը անզգայելի են, միասնական, հավերժական և ամենաթափանց), որակ (որոշում է իրերի բնույթը), գործողություն (ֆիզիկական շարժում դեպի վեր, վար, ներս, դուրս և տեղից տեղ), ընդհանրություն (տվյալ դասի տարրերի համար ընդհանուր հավերժական էություն), առանձնահատկություն (անհատականացնում, տարբերակում է հավերժական էությունները), ներհատուկություն կամ անբաժանելիություն (անքակտելի և մշտական կապ) և բացասական՝ ոչ կեցություն (հակադրվում է դրական տեսակներին)։ Ըստ վայշեշիկաի ատոմիստական ուսմունքի, տիեզերքը կազմված է ֆիզիկական տարրերից և ենթարկվում է արարման ու ոչնչացման հավերժական շրջապտույտին։ Ֆիզիկական օբյեկտները բաղկացած են ատոմներից, որոնք այդ օբյեկտների մասնատման սահմանն են։ Ատոմները անստեղծ են, հավերժական, սակայն նրանց շարժում է հաղորդում աստվածը։
Կաուբի (գյուղ, Միսսո շրջան)

Անվան այլ կիրառումների համար տե՛ս՝ ԿաուբիԿաուբի (էստ․՝ Kaubi), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վաչագան (այլ կիրառումներ)

Վաչագան հայկական արական անձնանուն է, և կարող է վերաբերել՝

Վերին Վաչագան - բնակավայր Հայաստանի Հանրապետության Սյունիքի մարզում
Վաչագան Բարեպաշտ - Արցախի և Ուտիքի թագավոր։
Վաչագան (գետ) - Ողջի գետի աջակողմյան վտակներից։
Անամուրի բերդ

Անամուրի բերդ, միջնադարյան շրջանի հայկական ծովային ամրություն Կիլիկիայում՝ ներկայիս Թուրքիայի Հանրապետության Մերսինի մարզում, որը գտնվում է Անամուր քաղաքից վեց կիլոմետր դեպի արևելք։
Ամրոցը գտնվում է Միջերկրական ծովի ափին՝ D 400 ավտոմայրուղու հարևանությամբ։ 


== Պատմություն ==
Ամրոցը կառուցվել է 4-րդ դարի հռոմեական ամրության տեղում՝ Կիլիկիայի հայկական թագավորության գահակալների կողմից։ Նպատակը եղել է միջերկրածովյան ծովահենների հարձակումներից պաշտպանվելը։ Բյուզանդական կայսրության և Խաչակրաց արշավանքների ժամանակ ամրոցը մի քանի անգամ վերանախագծվել և վերակառուցվել է։
 1221 թվականին ամրոցը նվաճվել է Իկոնիայի սուլթան Քեյղուբադ Ա-ի կողմից, որի օրոք ամրոցը ընդարձակվել և ամրացվել է։ Ավելի ուշ ամրոցը նվաճվել է Քարամանիդների կողմից։ Գրավման թվականը հայտնի չէ, սակայն ամրոցի պատին հայտնաբերված գրվածքի համաձայն` ամրոցը գրավվել է բեյլերբեյ Բադր էդ Դին Մահմուդի օրոք, ով կառավարել է 1300-1308 թվականներին։ Վերանորոգման աշխատանքներից հետո ստացել է Մամուրե անվանումը, ինչը թարգմանաբար նշանակում է «բարգավաճող»։
 1475 թվականին ամրոցը անցել է Օսմանյան կայսրության կազմը։ Այդ ժամանակներում ամրոցը ստացել է իր ներկայիս տեսքը։
 Աստիճանաբար ամրոցը կորցրել է իր պաշտպանական նշանակությունը և 18-րդ դարից սկսած սկսել է օգտագործվել որպես քարվան-սարայ։


=== Ճարտարապետություն ===
Ամրոցի ընդհանուր տարածքը կազմում է 23 500 մ²։ Արտաքին պատերի ընդհանուր երկարությունը կազմում է 580 մ։ Ամրոցի ունի 39 աշտարակներ և բաստիոններ։ 
Ամրոցը բաղկացած է միմյանց հետ կապված երեք ամրաշինական կառույցներից՝ Արևմտյան («Ներքին ամրոց» (Ցիտադել), թուրքերեն՝ Iç Kale), Հյուսիսային («Արտաքին ամրոց», թուրքերեն՝ Dış Kale) և Արևելյան («Ներքին բակ», թուրքերեն՝ Iç Avlu): Արտաքին ամրոցում պահպանվել են մզկիթը և համամի ավերակները։ Գլխավոր աշտարակում եղել է փարոս։


== Արտաքին հղումներ ==
Մամուրեի մասին տեղեկատվություն և լուսանկարներ(թուրքերեն)
Մամուրե ամրոցի լուսանկարները «castles.nl» կայք էջում
Մանե (ֆուտբոլիստ)

Ջոսե Մանուել Ջիմենես Օրտիզ (իսպ.՝ José Manuel Jiménez Ortiz, դեկտեմբերի 21, 1981(1981-12-21), Տարիֆա, հայտնի է որպես Մանե, իսպ.՝ Mané), իսպանացի ֆուտբոլիստ, պաշտպան։


== Գործունեություն ==
Ծնվել է Տարիֆա քաղաքում, իր կարիերան սկսել է «Լինենսեի» երիտասարդական թիմում։ 2000 թվականից մասնակցել է Սերգունդա Բ-ի խաղերին հիմնական թիմի կազմում՝ ակումբում անցկացնելով 2 տարի և մասնակցելով 13 հանդիպման։ 2002 թվականին տեղափոխվել է «Դիտեր Սաֆրա» ակումբ, որտեղ անցկացրել է 8 խաղ և խփել 1 գոլ։ 2003 թվականից հանդես է եկել Սերգունդա Բ-ի Ատլետիկո Մադրիդ Բ ակումբում։ Ակումբում անցկացրած երկու մրցաշրջանի ընթացքում մասնակցել է 68 հանդիպման և խփել 14 գոլ։
2005-2006 թվականների խաղաշրջանի ընթացքում հանդես է եկել Սեգունդայի «Սյուդադ Մուրսիա» ակումբում, որի կազմում անցկացրել է 39 խաղ և խփել 2 գոլ, ակումբի հետ գրավել 4-րդ հորիզոնականը։
2006-2007 թվականների խաղաշրջանից խաղացել է «Ալմերիա» ֆուտբոլային ակումբում, որտեղ միանգամից դարձել է հիմնական կազմի խաղացող և օգնել իր ակումբին զբաղեցնել 2-րդ հորիզոնականը Սեգունդայում, ինչը նրան հնարավորություն է տվել հաջորդ խաղաշրջանից հանդես գալ Իսպանիայի բարձրագույն Լիգայում։
2009 թվականին տեղեկություն է տարածվել այն մասին, որ Մանեով հետաքրքրվում է «Վիլյառեալը», սակայն 2009 թվականի հուլիսի սկզբին՝ «Ալմերիայի» կազմում ավելի քան հարյուր խաղ անցկացնելուց հետո, Մանեն տեղափոխվում է «Խետաֆե» ակումբ։
2013 թվականի հուլիսի 2-ին հայտնի է դարձել, որ Մանեն տեղափոխվում է Իսրայելի ամենահայտնի «Մակաբի Թել Ավիվ» ակումբը, որի հետ կնքել է 2 տարվա պայմանագիր։ Նոր ակումբի կամզում իր առաջին խաղը Մանեն անցկացրել է 15 օր անց՝ մասնակցելով Չեմպիոնների Լիգայի որակավորման փուլի շրջանակներում անցկացված «Դյոր» ակումբի դեմ խաղին։
2013 թվականի դեկտեմբերի վերջին Մանեն վերադարձել է Իսպանիա՝ միանալով իր նախկին «Ալմերիա» ակումբին։


== Ձեռքբերումներ ==
Սեգունդայի արծաթե մրցանակակիր – 2006/07
Իսրայելի չեմպիոն – 2013/14


== Հետաքրքիր փաստեր ==
2007-08 մրցաշրջանի ընթացքում «Ալմերիայի» կազմում Մանեից բացի հանդես են եկել նույն Օրտիս ազգանվամբ ևս երկու ֆուտբոլիստներ՝ Խոսե Օրտիսը և Խուան Մանուել Օրտիսը։


== Ծանոթագրություններ ==


== Արտաքին հղումներ ==
Ֆուտբոլիստի էջը BDFutbol կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Պունյի (կոմունա)

Պունյի (ֆր.՝ Pougny)՝ կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Կոլլոնժ կանտոնի կազմի մեջ։ Կոմունայի օկրուգը Ժեկսն է։
Կոմունայի կոդը՝ 01308։


== Աշխարհագրություն ==
Կոմունան Փարիզ քաղաքից գտնվում է 410 կմ հարավ-արևելք, դեպի հյուսիս-արևելք՝ Լիոն քաղաք, 100 կմ է և 60 կմ արևելք Բուրկ ան Բրեսից։
Կոմունայի տարածքում հոսում է Ռոնա գետը։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 802 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 523 մարդկանցից 396-ը տնտեսապես ակտիվ են եղել, 127-ը՝ պասիվ (ակտիվության ցուցանիշը` 75,7% է, 1999 թվականին՝ 67,8%)։ 396 ակտիվ բնակիչներից աշխատել են 366-ը (202 տղամարդ, 164 կին), գործազուրկ է եղել 30 մարդ (10 տղամարդ և 20 կին)։ 127 պասիվներից 37 հոգի եղել են աշակերտ կամ ուսանող, 37-ը՝ թոշակառու, 53 մարդ պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
Պաշտոնական կայք Archived 2015-12-05 at the Wayback Machine. (ֆր.)
«Պունյի» (ֆրանսերեն)։ Ֆրանսիայի վիճակագրության և տնտեսական հետազոտությունների ազգային ինստիտուտ։ Վերցված է 2014-04-08 
«Պունյի» (ֆրանսերեն)։ cassini.ehess.fr։ Վերցված է 2014-04-08
Շվեդական թատրոն

Թատրոնը 15-16-րդ դարերում Շվեդիայում տարածվել են դպրոցական թատրոնները։ 16-րդ դարի վերջից թագավորական դղյակներում կազմակերպվել են ներկայացումներ։ Առաջին պալատական թատրոնը բացվել է 1649 թվականին, Ստոկհոլմում։ Մինչև 19-րդ դարում սկիզբը այնտեղ խաղացել են կոմեդիա դել արտեի, գերմանական և մի քանի ֆրանսիական թատերախմբեր։ Առաջին մշտական ազգային բեմը եղել է ուփասլայի Ուսանողական թատրոնը (1682—1691)։ 1737 թվականին երիտասարդ ազնվականներից և չինովնիկներից կազմված սիրողական թատերախումբը անվանվել է «Թագավորական շվեդ, բեմեր»։ 1753 թվականին այդ թատրոնը իր տեղը զիջել է ֆրանսիյական և իտալական թատերախմբերին։ Գյոթեբորգում (1779), Ստոկհոլմում (1788, Շվեդ, թագավորական դրամատիկ թատրոն) Գուստավ 3-րդ-ի օրոք ստեղծվել են առաջին հանրամատչելի շվեդ, թատրոնները։19-րդ դարում 70-ական թթ․ կապված հասարակական, տնտեսական և կուլտուրական վերելքի հետ մասնավոր և պետական թատրոնների խաղացանկ է թափանցել «նոր դրաման» (այդ թվում՝ Հ․ Իբսենի և Բ․ Բյոռնսոնի գործերը)։ Ռեալիզմի հաստատումը անքակտելիորեն կապված է խոշոր դրամատուրգ և թատրոնի տեսաբան Ա․ Ստրինդբերգի գործունեությանը։ Շվեդիայի թատերական գործիչների վրա մեծ ազդեցություն են ունեցել գերմ․ Կամերային թատրոնի, ՄԳԹ-ի (1921—1922) հյուրախաղերը։ 19-րդ դարի 1-ին քառորդում դերասաններ Ն․ Պերսոնեն, Վ․ Շյոստրյոմը, է․ Հիլբերգը, Ի․ Հեդկվիստը, Ա․ դե Վալը և ուրիշներ Շվեդիայի բեմում հաստատել են հոգեբանական ռեալիզմի սկզբունքները։ Բեմ․ վերամարմնավորման վարպետ էր Ցո․ էկմանը։ ժամանակակից ազգային թատերարվեստի առաջատար ռեժիսորներ են դարձել Ու․ Մուլանդերը (20-րդ դարի 1-ին կես), Ա․ Շյոբերգը (30-ական թթ․), Ի․ Բերգմանը (40-ական թթ․)։ Երկրորդ համաշխարհային պատերազմի տարիներին Գյոթեբորգի քաղաքային թատրոնը Տ․ Համմարենի ղեկավարությամբ բացահայտ հանդես է եկել նացիզմի դեմ, բեմադրել հակապատերազմյան ներկայացումներ՝ Ալստրյոմի «Պատրաստականություն» (1941), Մունկի «Նիլս էբբեսեն» (1944) ևն։ Ամենավառ հակաֆաշիստական ներկայացումը Ա․ Քամյուի «Կալիգուլա»-ն էր (1946, ռեժ․ Ի․ Բերգման)։ 1950-ական թվականներին պետական թատրոններում գերապատվությունը տրվել է դասականներին։ Բեմադրվել են նաև ժ․ Մարտրի, ժ․ Անույի, Ա․ Միլլերի, Ա․ Չեխովի, Լ․ Տոլստոյի, Ն․ Գոգոլի, Մ․ Գորկու և այլոց գործերը։ 1960-ական թվականներին խաղացանկերում գերիշխել են Բ․ Բրեխտի գործերը։ Թատրոնների ներսում ստեղծվել են թատրոն-թատերախըմբեր (քաղ․ և գեղարվեստական ընդհանուր հայացքներով միավորված դերասանների, ռեժիսորների, դրամատուրգների համագործակցություն), որոնք երբեմն անջատվել են և դարձել առանձին կոլեկտիվներ, այսպես կոչված, «ազատ թատրոններ», տարածվելով հատկապես 70-ական թվականներին։ Դրանց ներկայացումները հաճախ վառ քաղաքական բնույթի են, ունեն ռևյու ձևը՝ հագեցված երաժշտությամբ, երգով, մընջախաղով։ Սցենարը հորինում է ողջ խումբը։ Հայտնի է Ստոկհոլմի ագատ պրոֆեսիոնալ թատրոնը՝ հանդես գալով բանվոր դասակարգի տնտ․ և քաղ․ պահանջներով։ ժամանակակից շվեդ, թատրոնի խոշորագույն դերասաններից են՝ Ի․ Տիդբլադը (մահ․ 1975), է․ Ցուսեֆսոնը, Ա․ էկը, է․ Դելբեկը, է․ Ադոլֆսոնը, Տ․ Պավլոն, Ցա․ Կուլլեն, Կ․ Կավլին և ուրիշներ։ Բացի Թագավորական դրամատիկական և քաղաքային թատրոններից, Ստոկհոլմում գործում են նաև մի քանի մասնավոր թատրոններ։ Գյոթեբորգում, Մալմյոյում և այլուր կան դրամատիկական թատրոններ։ Փոքր քաղաքներին սպասարկում է պետ․ հյուրախաղային «Ռիքս թատրոնը» (տարեկան 700 ներկայացում՝ 100 բնակավայրերում)։
(4356) Մարաթոն

(4356) Մարաթոն (անգլ.՝ Marathon), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,800874 ա. մ., առավելագույնը մոտենում է 2,2618 ա. մ. հեռավորության վրա և հեռանում 3,3399 ա. մ.։ Արեգակի շուրջ մեկ ամբողջական պտույտ է կատարում 1712,14 երկրային օրվա ընթացքում, իր ուղեծրով շարժվելով միջինում 0,210263 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4356) Մարաթոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4010) Նիկոլսկի

(4010) Նիկոլսկի (անգլ.՝ Nikolʹskij), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 21-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,54839 ա. մ., առավելագույնը մոտենում է 2,2228 ա. մ. հեռավորության վրա և հեռանում 2,8739 ա. մ.։ Արեգակի շուրջ մեկ ամբողջական պտույտ է կատարում 1485,93 երկրային օրվա ընթացքում, իր ուղեծրով շարժվելով միջինում 0,242273 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4010) Նիկոլսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թիակավոր մեքենա

Թիակավոր մեքենա, հեղուկի կամ գազի շարժվող շիթերի էներգիան պտտվող լիսեռի էներգիայի (օրինակ, հիդրավլիկական տուրբինը) կամ հակառակը (օրինակ, օդափոխիչը) փոխակերպող մեքենա։ Ըստ կառուցվածքի տարբերում են մի– և բազմաստիճան թիակավոր մեքենաներ, ըստ գործողության սկզբունքի՝ ակտիվ և ռեակտիվ։
Քարախաչի լեռներ

Քարախաչի լեռներ, Կարախաչի լեռնաշղթա, Ղարախաչի լեռնաշղթա, լեռնաշղթա Հայաստանի Շիրակի մարզում, Ջավախքի լեռների հարավային առավել ցածրադիր մասը, Հարթաշեն գյուղից 4 կմ հարավ-արևելք։ Ամենաբարձր գագաթը Քարախաչ լեռն է (2305 մ), երկարությունը՝ 5,5 կմ։


== Ծանոթագրություններ ==
Կրուչա (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ Կրուչա (այլ կիրառումներ)Կրուչա (ուկրաիներեն՝ Круча), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Կրուչա գյուղում բնակվում էր 139 մարդ։ Բնակավայրը զբաղեցնում է 0,804 կմ² տարածք։ Բնակչության խտությունը կազմում էր 172,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդրովկայի շրջան (Դոնեցկի մարզ)

Անվան այլ կիրառումների համար տե՛ս՝ Ալեքսանդրովկայի շրջան (այլ կիրառումներ)Ալեքսանդրովկայի շրջան (ուկրաիներեն՝ Олександрівський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Ալեքսանդրովկա։


== Աշխարհագրություն ==
Շրջանի տարածքի մակերեսը կազմում է 1010 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 22883 մարդ։ Բնակչության խտությունը կազմում էր 22,66 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Նորգվինեական ծով

Նորգվինեական ծով (անգլ.՝ Bismarck Sea), միջկղզային ծով Խաղաղ օվկիանոսի արևմուտքում, հյուսիսից, արևելքից և հարավից սահմանափակված է Բիսմարկի կղզեխմբով, հյուսիսից Նոր Գվինեայի կղզով. միախառնվում է Սողոմոնյան ծովի հետ Վիտյազի նեղուցով։ Ծովի միջին խորությունը կազմում է 1700 մ, առավելագույն խորությունը 2665 մ։ Նորգվինեական ծովի մակերեսը կազմում է ավելի քան 310 հազար կմ։
Ծովի հատակը իրենից ներկայացնում է ուժահավաքիչ հարթավայր բազմաթիվ մակերեսային բարձրացումներով և հրաբխային կղզիներով։ Ծովի ջրային տարածքում նշվում է բարձր սեյսմիկ ակտիվություն, հաճախ ստորջրյա երկրաշարժեր են լինում։
Ափերը հավասարացված են։ Բազմաթիվ կորալային խութեր կան։ Նոր Գվինեա կղզու մոտով է անցնում Նորգվինեական հոսանքը 0,5-0,75 մ/վ արագությամբ։ Կղզիների միջև նկատվում են ուժգին մակընթացային հոսանքներ։
Մակերևութային ջրի միջին ջերմաստիճանը 28 °C է։ Աղիությունը 34 ‰ է, ինչը ցածր է օվկիանոսի միջին աղիությունից` տեղումների առատության պատճառով։ Ծով են թափվում խոշոր գետեր Սեպիկը և Ռամուն (երկուսն էլ Նոր Գվինեայի հյուսիսարևելյան ափին)։
Հիմնական նավահանգիստներն են՝ Մադանգը՝ Աստրոլյաբիա նեղուցի ափին, Նոր Գվինեա կղզու վրա, Ռաբաուլը՝ Նոր Բրիտանիա կղզու վրա։
Նորգվինեական ծովի բոլոր ափերն ու նրա ջրերում պառկած կղզիները պատկանում են Պապուա Նոր Գվինեային։
Նորգվինեական ծովի աշխարհագրության ուսումնասիրության մեջ մեծ դեր խաղացին Ռուսաստանի ծովային արշավախմբերը (մասնավորապես Վիտյազի կորվետայի վրա), որոնք կապված էին Ն.Ն.Միկլուխո-Մակլայի աշխատանքների հետ, որի համար Նոր Գվինեայի ծովի ափի մի մասը կոչվեց Միկլուխո-Մակլայի ափ։


== Պատմություն ==
1910 թվականից ի վեր անգլիական քարտեզագրության մեջ այն ունեցել է Բիսմարկի ծով անվանումը, որը վերանվանվել է Պրուսիայի Արտաքին գործերի նախարար գերմանացի Օտտո Բիսմարկի պատվին։
1943-ի մարտի 2-4-ը ծովային խոշոր մարտ է տեղի ունեցել ամերիկա-ավստրալիական և ճապոնական ուժերի միջև։ Դաշնակից օդուժի կողմից ճապոնական ջոկատի հարձակումը 1943-ի մարտի 3-4-ին ավարտվեց ութ ռազմական տրանսպորտի և չորս կործանիչի խորտակմամբ։


== Ծանոթագրություններ ==
Գրիգորովկա (գյուղ, Կիրովոգրադի շրջան)

Անվան այլ կիրառումների համար տե՛ս՝ ԳրիգորովկաԳրիգորովկա (ուկրաիներեն՝ Григорівка), գյուղ Ուկրաինայի Կիրովոգրադի մարզի Կիրովոգրադի շրջանում։
2001 թվականի տվյալներով Գրիգորովկա գյուղում բնակվում էր 2 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
47-րդ գվարդիական դիվիզիայի փողոց (Կրասնի Սուլին)

47-րդ գվարդիական դիվիզիայի փողոց (ռուս.՝ Улица 47-й Гвардейской Дивизии), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Յուրկին Կուտ միկրոշրջանում։ Անվանվել է Հայրենական մեծ պատերազմին մասնակցած 47-րդ գվարդիական հրաձգային դիվիզիայի պատվին։ Սկիզբ է առնում Բալոչնայա, Պիոներսկայա, Կորոտկայա փողոցների հանգույցից և ավարտվում քաղաքի ծայրամասում՝ վերածվելով դեպի 60Н-176 մայրուղուն միացող ճանապարհի։ Երկարությունը 1000 մետր է։


== Նկարագրություն ==
Կրասնի Սուլին քաղաքի 47-րդ գվարդիական դիվիզիայի փողոցը գտնվում է Յուրկին Կուտ միկրոշրջանում։ Այն սկսվում է Բալոչնայա, Պիոներսկայա, Կորոտկայա փողոցների հանգույցից, հատում է Բոլշայա Սկելևայա, 2-րդ Նագոռնայա փողոցները, Կրիմսկի, 4-րդ Սկելևատսկի նրբանցքները և ավարտվում քաղաքի ծայրամասում՝ վերածվելով դեպի 60Н-176 մայրուղուն միացող ճանապարհի։ Փողոցի երկարությունը 1000 մետր է։
47-րդ գվարդիական դիվիզիայի փողոցի փոստային դասիչն է՝ 346350։
Փողոցն անվանվել է Հայրենական մեծ պատերազմին մասնակցած Կարմիր դրոշի և Բոգդան Խմելնիցկու շքանշանակիր 47-րդ գվարդիական հրաձգային դիվիզիայի պատվին։
Դիվիզիան կազմավորվել է 1942 թվականի հոկտեմբերի 20-ին։ Մասնակցել է Ստալինգրադի ճակատամարտին, ազատագրել է Ռոստովի, Դոնեցկի, Խարկովի և Վոլինի մարզերը, մասնակցել է Լեհաստանի ազատագրման մարտերին։ Մասնակցել է Բեռլինի գրավմանը։
Հաջող մարտական ​​գործողությունների համար 47-րդ գվարդիական հրաձգային դիվիզիան պարգևատրվել է Կարմիր դրոշի և Բոգդան Խմելնիցկու շքանշաններով։ Նրա մոտ 16 հազար զինվոր պարգևատրվել է շքանշաններով և մեդալներով։ Հայրենական մեծ պատերազմի տարիներին 16 զինծառայող արժանացել է Խորհրդային Միության հերոսի կոչման համար, 31 զինծառայող դարձել է Փառքի շքանշանի լրիվ ասպետ։


== Ծանոթագրություններ ==


== Աղբյուրներ ==
Улица 47-й Гвардейской Дивизии в Красном Сулине
Подробная карта Улица 47-й Гвардейской Дивизии, город Красный Сулин со спутника с номерами домов, индекс и маршруты, Яндекс, Гугл карты
Friends (Աննա Մարիի և Մարշմելլոյի երգը)

Friends, երգ է, որը ձայնագրվել է ամերիկացի երաժշտական պրոդյուսեր Մարշմելլոյի և անգլիացի երգչուհի Աննա Մարիի կողմից։ Այն գրվել է Մարշմելլոի, Աննա Մարիի և Նատալի Դանի կողմից, իսկ բեմադրությամբ զբաղվել է Մարշմելլոն։ Երգը հրապարակվել էր 2018 թվականի փետրվարի 9-ին Joytime Collective և Asylum Records լեյբլում, լիրիկական հոլովակի հետ։


== Հրապարակում ==
2018 թվականի փետրվարի 5-ին երկու երաժիշտներն էլ սոցիալական կայքերում հրապարակել են սինգլի թիզեր լուսանկարը, բացահայտելով երգի հրապարակման օրը։ Այնուհետև 2018 թվականի փետրվարի 7-ին նրանք հրապարակել են կարճամետրաժ ձայնագրություն։ London Evening Standard թերթի հետ զրույցում Աննա Մարին երգի մասին ասել է. «Երգի գաղափարը եկել է մի տղայից, ում ես ճանաչում եմ, նա իմ ընկերն է և նա ցանկանում է լինել ավելին քան ընկեր և ես ասեցի նրան, ինչքան պետք է ասեմ քեզ, որ մենք ուղղակի ընկերներ ենք, ես մտածեցի, որ զվարճալի կլիներ այդ մասին երգ գրել, և այդ մասին այնքան էլ շատ երգեր չկան և այն կաշխատի Վալենտինի օրը, բոլոր նրանց համար ովքեր միայնակ են։ Ես երբեք չեմ ցանկանա, որ այդ տղան իմանա երգը նրա մասին է, քանի որ անհարմար է։ Ես ինձ փոքր-ինչ վատ եմ զգում, բայց ես փորձում եմ մոռանալ, որ երգը նրա մասին է, և մտածում  եմ, որ շատ զվարճալի է այդ իրավիճակը»։


== Ստեղծում և անձնակազմ ==
Ստեղծումը սկսվել է Tidal ընկերությունից ։

Մարշմելլո– կոմպոզիտոր, ծրագրավորող
Աննա-Մարի – կոմպոզիտոր, վոկալիստ
Նատալիա Դան– կոմպոզիտոր
Ստյուարտ Հոուքս – գլխավոր ինժեներ
Կամերոն Գովեր-Փուլի – ինժեներ
Միքայել Ֆրիման
Սփիք Սթենտ


== Չարթեր ==


== Հավաստագրեր ==


== Ծանոթագրություններ ==


== Արտաքին հղումներ ==
Lyric video ՅուԹյուբում
Մագնոլիա կոբուս

Մագնոլիա կոբուս (լատ.՝ Magnolia kobus), մագնոլիազգիների ընտանիքի, մագնոլիա ցեղի բույս։


== Նկարագրություն ==
Մագնոլիա ցեղի ամենացրտադիմացկուն ներկայացուցիչն է։ Երևանում աճում է թփանման ձևը, որի բարձրությունը հասնում է 1,8 մետրի, ամեն տարի ծաղկում է (ծաղիկները մուգ մանուշակագույն-բոսորագույն են), չի ցրտահարվում անգամ ամենացուրտ ձմռան դեպքում։ Իջևանում մշակվում է ծառանման ձևը և նույնպես աչքի է ընկնում բարձր դիմացկունությամբ։ Մեծ հետաքրքրություն է ներկայացնում հանրապետության ցածրադիր շրջանների (ծովի մակերևույթից մինչև 1300 մ բարձրության վրա) համար։


== Տարածվածություն ==
Հայաստանում հանդիպում է Երևանում և Իջևանում։


== Ծանոթագրություններ ==
Էնդերի խաղը (ֆիլմ, 2013)

Էնդերի խաղը (անգլ.՝ Ender's Game), ռեժիսոր Գևին Հուդի գիտաֆանտաստիկ ֆիլմ, որը նկարահանվել է Օրսոն Սքոթ Քարդի համանուն վեպի հիման վրա։ Պրեմիերան ԱՄՆ-ում կայացել է 2013 թվականի հոկտեմբերի 28-ին, Ռուսաստանում՝ 2013 թվականի նոյեմբերի 31-ին։


== Սյուժե ==
Մարդկությունը պայքար է մղում այլմոլորակային բզեզների հետ։ Ստեղծվում է ռազմական դպրոց, որտեղ կառավարողները երեխաների են ուղարկում։ Այնտեղ պատրաստում են ապագա ղեկավարների, ովքեր պետք է կառավարեն մեր մոլորակի հարձակման ձևերը։ Էնդեր Վիգգենը ընտանիքում երրորդ երեխան է։ Նրա մեծ եղբայր՝ Պիտերը, չընդունվեց իր չափից շատ դաժանության պատճառով, իսկ քույրը Վալենտինան՝ հակառակը, ունի շատ նուրբ բնավորություն։ Ռազմական դպրոցի ղեկավար գնդապետ Գրաֆֆը կարծում է, որ Էնդերը հենց նա է, ով պետք է հրամաններ արձակի ամբողջ բանակին։ Ռազմական դպրոցից հետո Էնդերին ուղարկում են ղեկավարների դպրոց, որտեղ նրա ուսուցիչը՝ Մաիզեր Ռեկխեմը էր։ Նա պատերազմի հերոս է, նախորդ պատերազմի ժամանակ ժուկերի հաղթող է եղել։ Էնդերի ուսուցումը անցնում է համակարգչային խաղի տեսքով՝ նա կառավարում է տիեզերական նավերը՝ ժուկերի դեմ կռվից։ Էնդերը համարվում է բանակի գլխավոր հրամանատարը, իսկ սպաները՝ նրա ընկերները ռազմական դպրոցից...


== Գլխավոր դերերում ==
Էնդեր Վիգգին - Էիսա Բատերֆիլդ
Խարիամ Գրաֆ - Խարիոսոն Ֆորդ
Պետրա Արկանիան - Խեիլի Ստեինֆիլդ
Մեզեր Ռակխեիմ - Բեն Կինգսլի
Գվեն Անդերսոն - Վիոլլա Դևիս
Բոնզո Մադրիդ - Մոիզես Արիաս
Վալենտինա Վիգգին (Էնդերի քույրը)- Էբիգեիլ Բրեսլին
Պիտեր Վիգգին (Էնդերի եղբայրը)- Ջիմմի Պինչակ
Բոբ - Արամիս Նաիտ


== Ծանոթագրություններ ==


== Արտաքին հղումներ ==
«Էնդերի խաղը»(անգլ.) ֆիլմը Internet Movie Database կայքում
«Էնդերի խաղը»(անգլ.) ֆիլմը Box Office Mojo  կայքում
«Էնդերի խաղը»(անգլ.) ֆիլմը Rotten Tomatoes կայքում
«Էնդերի խաղը»(անգլ.) ֆիլմը allmovie կայքում:
Շպրինգերլե

Շպրինգերլե (գերմ.՝ Springerle), քանդակված պատկերով գերմանական թխվածքաբլիթ, որը պատրաստվում է կաղապարը խմորի վրա դաջելով, պատկերները խմորի վրա չորանում են նախքան թխելը, ինչի շնորհիվ մակերեսի պատկերը պահպանվում է։ Թեև կաղապարների պատմական ձևերից երևում է, որ դրանք թխել են կրոնական տոների առիթների համար, այժմ դրանք առավել հաճախ կապված են Սուրբծննդյան տոնի հետ։
«Շպրինգերլե» անունը բառացիորեն թարգմանվում է որպես «փոքրիկ ցատկող» կամ «փոքրիկ ձի», բայց դրա ճշգրիտ ծագումն անհայտ է։ Այն կարող է առնչվել կաղապարի վրայի ցատկող ձիու կամ թխվելու ընթացքում բարձրացող խմորի հետ։ Թխվածքաբլիթի ծագումը գալիս է 14-րդ դարից Գերմանիայի հարավարևմտյան և շրջակա տարածքներից, հիմնականում Շվաբիայից։


== Թխելու գործընթաց ==

		
		
Շպրինգերլեի հիմնական բաղադրիչներն են ձու, սպիտակ (ցորենի) ալյուր, բուսաշաքար։ Թխվածքաբլիթներն ավանդաբար անիսոնային համ ունեն, չնայած անիսոնը սովորաբար խմորին չեն խառնում, այլ անիսոնի սերմերը ցանում են թխված թերթերի վրա։
Ավանդական շպրինգերլեի բաղադրատոմսերում օգտագործում է բուրումնավետ աղ (ամոնիումի կարբոնատ կամ հացթուխի ամոնիում) որպես թթվեցնող նյութ։ Քանի որ բուրումնավետ աղը գտնելը դժվար է, ժամանակակից շատ բաղադրատոմսերում օգտագործվում է հացթուխի փոշի, որպես թթվեցնող նյութ։ Բուրումնավետ աղով պատրաստված շպրինգերլեն ավելի թեթև է, քան հացթուխի փոշով թխվածը։ Բուրումնավետ աղը նաև փխրուն տեսք է տալիս։ Թթվեցնող նյութի հաշվին թխվելու ընթացքում թխվածքաբլիթը կրկնակի բարձր է ստացվում։
Շպրինգերլե պատրաստելու համար սառը, կոշտ խմորը բարակեցվում է և սեղմվում կաղապարով կամ հատուկ փորագրված գրտնակով։ Խմորը կաղապարից հանվում է և թողնում են, որ չորանա մոտ 24 ժամ, նախքան ցածր ջերմաստիճանով թխելն անիսոնային փոշով պատված թերթերի վրա։

Թխված բլիթները կոշտ են և փաթեթավորվում են և պատրաստ են լինում երկու-չորս շաբաթվա ընթացքում։ Այս ընթացքում դրանք փափկում են։
Շպրինգերլեի պատրաստման այլ եղանակ է խմորի չչորացնելը։ Բոլոր բաղադրիչները խառնելուց հետո կարելի է օգտագործելով սովորական գրտնակ (պատված ալյուրով) և խմորը բարակացնել մինչև կես դյույմ հաստությամբ։ Ալյուրը տարածվում է խմորի վերևի մասում, ինչպես նաև շպրինգերլեի համար նախատեսված գրտնակի վրա։ Գրտնակը կարելի է ձեռքին խփել, որպեսզի ալյուրն անջատվի։ Օգտագործում են նաև դանակ փոքր, ուղղանկյուն բլիթները կտրելու համար (հաճախ 2x1 դյույմ) և դրանք տեղադրում փայտե տախտակի վրա` գիշերը չորանալու համար (կամ առնվազն տասներկու ժամ)։ Երբ այս գործընթացը կրկնվում է, խմորն ավելի փխրուն է դառնում ավելացված ալյուրի պատճառով և չի կպչում կաղապարին։ Ուստի, կարևոր է, որ խմորը գրտնակվի փոքր խմբաքանակներով (ոչ թե միանգամից) խոնավությունը պահպանելու համար և որպեսզի բլիթները միասին մնան։ Անիսոնի սերմը ցանում են փխրեցրած թերթիկների վրա, նախքան դրանք ջեռոցում դնելը (մոտ տասը րոպեն սովորաբար բավարար է, բայց թխելու ժամանակը կախված է նաև հաստությունից)։ 1-2 թեյի գդալ անիսոնի խառնուրդը համի համար կարելի է ավելացնել նաև խմորին, և բլիթների քանակությունը կախված է խմորի հաստությունից։ 4 ձվով և 3-4 բաժակ ալյուրով սովորական բաղադրատոմսից կարելի է ստանալ 60-144 բլիթ՝ կախված խմորի հաստությունիցբ և թխողի փորձից։


== Տես նաև ==
Սպեկուլոս


== Գրականություն ==
Springerle (Hudgins S.) // The Oxford Companion to Sugar and Sweets / Goldstein D.. — Oxford University Press, 2015. — 920 p. — ISBN 978-0-19-931362-4.


== Ծանոթագրություններ ==
Սևքարի լեռներ

Անվան այլ կիրառումների համար տե՛ս՝ Սևքար (այլ կիրառումներ)Սևքարի լեռներ, լեռներ Հայաստանի Սյունիքի մարզում, Զանգեզուրի լեռների հարավարևելյան ճյուղավորություններից։ Ամենաբարձր գագաթը համանուն լեռն է՝ 1145 մ, երկարությունը՝ 2,5 կմ։


== Ծանոթագրություններ ==
(8577) Չոսեյկոմորի

(8577) Չոսեյկոմորի (անգլ.՝ Choseikomori), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 7-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,327028 ա. մ., առավելագույնը մոտենում է 1,8641 ա. մ. հեռավորության վրա և հեռանում 2,7899 ա. մ.։ Արեգակի շուրջ մեկ ամբողջական պտույտ է կատարում 1296,58 երկրային օրվա ընթացքում, իր ուղեծրով շարժվելով միջինում 0,277653 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8577) Չոսեյկոմորի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ղանիր

Ղանիր (վրաց.՝ ღანირი), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 95 մետր բարձրության վրա։ Շրջկենտրոն Սամտրեդիայից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 130 մարդ։


== Ծանոթագրություններ ==
(680) Գենովեվա

(680) Գենովեվա (անգլ.՝ Genoveva), աստերոիդ աստերոիդների հիմնական գոտում։ Հայտնաբերվել է 1909 թվականի ապրիլի 22-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 3,161488 ա. մ., առավելագույնը մոտենում է 2,252 ա. մ. հեռավորության վրա և հեռանում 4,071 ա. մ.։ Արեգակի շուրջ մեկ ամբողջական պտույտ է կատարում 2053,22 երկրային օրվա ընթացքում, իր ուղեծրով շարժվելով միջինում 0,175334 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,55° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(680) Գենովեվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հասարակական-տնտեսական ֆորմացիա

Հասարակական ֆորմացիա (գերմ.՝ Gesellschaftsformation), մարքսիստական տեսության հայեցակարգ, որը փորձում է նկարագրել կապիտալիստական արտադրության եղանակի, արտադրության նախակապիտալիստական եղանակների պահպանման և տնտեսության ինստիտուցիոնալ ենթատեքստերի միջև կոնկրետ, պատմական հոդակապությանը։
Մարքսիզմի պնդմամբ այն հնարավորություն է տալիս հասարակությունն իր զարգացման յուրաքանչյուր փուլում դիտել իբրև միասնական սոցիալական օրգանիզմ, որը ներառնում է հասարակական բոլոր երևույթներն իրենց օրգանական միասնության ու փոխներգործության մեջ։ 


== Տես նաև ==
Կապիտալ
Հունուտ (այլ կիրառումներ)

Հունուտ, կարող է վերաբերել՝

Հունուտ՝ գյուղ Հայաստանի Հանրապետության Սյունիքի մարզում,
Հունուտ՝ գյուղ Արևմտյան Հայաստանում՝ Էրզրումի վիլայեթի Սպերի գավառակում,
Հունուտ՝ գյուղ Արևմտյան Հայաստանում՝ Էրզրումի վիլայեթի Բասենի գավառակում։
Մոնտպիլիեր (Վերմոնտ)

Մոնտպիլիերը (անգլ.՝ Montpelier, [mɒntˈpiːliər]), քաղաք ԱՄՆ-ի հյուսիսարևելյան մասում, Վերմոնտ նահանգում։ Մոնտպիլիերը Վերմոնտի նահանգակենտրոնն է։ Ամերիկյան նահանգների մայրաքաղաքներից այն ամենափոքրն է։ 2000 թ-ի տվյալներով քաղաքի բնակչությունը կազմում է 8035 մարդ։ Քաղաքը հիմնադրվել է 1781 թ-ին և անվանվել է ի պատիվ ֆրանսիական Մոնպելիե քաղաքի։


== Կլիմա ==


== Պատկերասրահ ==

		
		


== Ծանոթագրություններ ==


== Հղումներ ==
Քաղաքի պաշտոնական կայք էջը(անգլ.)
(8581) Ջոնեն

(8581) Ջոնեն (անգլ.՝ Johnen), աստերոիդ աստերոիդների հիմնական գոտում։ Հայտնաբերվել է 1996 թվականի դեկտեմբերի 28-ին Նաոտո Սատոյի կողմից Չիչիբույում։
Միջին հեռավորությունը Արեգակից կազմում է 2,83594 ա. մ., առավելագույնը մոտենում է 2,7244 ա. մ. հեռավորության վրա և հեռանում 2,9475 ա. մ.։ Արեգակի շուրջ մեկ ամբողջական պտույտ է կատարում 1744,39 երկրային օրվա ընթացքում, իր ուղեծրով շարժվելով միջինում 0,206376 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8581) Ջոնեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բորիս Գոլովին

Բորիս Գոլովին (ռուս.՝ Бори́с Вячесла́вович Голови́н, նոյեմբերի 4, 1945(1945-11-04)), ռուսական դիվանագետ։
Ավարտել է Մոսկվայի միջազգային հարաբերությունների պետական ինստիտուտը (1968)։
1993 թվականի ապրիլի 6-ից-1999 թվականի ապրիլի 13-ը՝ Ուրուգվայում Ռուսաստանի Դաշնության արտակարգ և լիազոր դեսպան։
1993 թվականի հոկտեմբերի 1-ից-1999 թվականի ապրիլի 13-ը՝ Ռուսաստանի Դաշնության դիտորդ լատինաամերիկյան ինտեգրման ասոցիացիայի ներկայացուցիչների կոմիտեին կից դիտորդ՝ համատեղության կարգով։
Ամուսնացած է։ Ունի երկու երեխա։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1992 թվականի հուլիսի 2)
Արտակարգ և լիազոր դեսպան (1993 թվականի փետրվարի 8)


== Ծանոթագրություններ ==


== Արտաքին հղումներ ==
Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
Ճաշոց (4700)

Ճաշոց (4700), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4700 թվի տակ։ Ձեռագիրը գրվել է 15-րդ դարում՝ Յոհան գրչի կողմից։ Ծաղկողը ենթադրաբար եղել է Ավետիս քահանան և Մարտիրոսը։  Ստացողը եղել է Պետրոս եպիսկոպոսը։ Գրված է թղթի վրա, որը ունի 41x26 չափս։ Ձեռագիրը կազմված է 484 թերթից։ Գրված է երկսյուն, բոլորգրով։ Ունի տերունական 3, կիսախորան և լուսանցազարդ մանրանկարներ։ Կազմը` լուսանցազարդ ստվարաթուղթ։
Հիշատակարաններ գրչի՝ 338ա, 375ա, 387բ, 428ա, 444բ և այլուր, ծաղկողի՝ 375բ, կազմողի՝ 375ա (16-րդ դար), հետագայի` 325ա, 444բ (16-րդ դար)։


== Ծանոթագրություններ ==
ԻՐՏԵԿ

Իրավական տեղեկատվական կենտրոն, հակիրճ՝ ԻՐՏԵԿ, Հայաստանի օրենքների և իրավական այլ ակտերի իրավական տեղեկատվական-որոնողական համակարգ։ Համակարգը հիմնադրվել և լրամշակվում է համանուն «ԻՐՏԵԿ» ՓԲԸ-ի կողմից։


== Պատմություն ==
«ԻՐՏԵԿ» ՓԲԸ-ն հիմնադրվել է 1996 թվականին։ Ընկերության նպատակ է հասանելի դարձնել իրավական տեղեկատվությունը և դրանով իսկ նպաստել Հայաստանում իրավական պետության կայացմանը։ Այդ իսկ պատճառով ընկերությունը իր գործունեության ողջ ընթացքում իրականացնում է Հայաստանի օրենսդիր և գործադիր մարմինների կողմից ընդունված օրենքների և իրավական այլ ակտերի հավաքագրում և այդ ակտերի դասակարգում։


== ԻՐՏԵԿ համակարգի հնարավորություններն են ==
Հղումային համակարգ
Իրավական Տերմինների Բառարան
Իրավական ակտերի դասակարգիչ
Աշխատանքային, իրավական և հարկային օրացույցներԱվելի մանրամասն կարող եք ծանոթանալ դիտելով տեսահոլովակը


== Իրավական ակտերի հավաքագրման աղբյուրներ ==
Համակարգում ընդգրկված ակտերի համար սկզբնաղբյուր են հանդիսանում Հայաստանի պաշտոնական տեղեկագրերը, Հայաստանի գերատեսչական նորմատիվ ակտերի պաշտոնական տեղեկագրերը, ինչպես նաև Իրավական տեղեկատվական կենտրոն ՓԲԸ-ի և Հայաստանի Նախագահի, Հայաստանի Կառավարության, Հայաստանի Սահմանադրական Դատարանի աշխատակազմերի միջև կնքված պայմանագրերի համաձայն այդ մարմիններից ստացվող իրավական ակտերի տեքստերը։


== Տես նաև ==
ԻՐՏԵԿ իրավական Ֆորում որը հարց պատասխանի հարթակ է forum.irtek.am


== Ծանոթագրություններ ==
Հելլաս Վերոնա

Հելլաս Վերոնա կամ պարզապես Վերոնա (իտալերեն՝ Hellas Verona Football Club), իտալական պրոֆեսիոնալ ֆուտբոլային ակումբ Վերոնա քաղաքից։ Հիմնադրվել է 1903-ին և ներկայումս հանդես է գալիս Սերիա A-ում։ Ակումբը 1984-1985 մրցաշրջանում հաղթել է Իտալիայի առաջնությունը։ Տնային խաղերն անցկացնում է Ստադիո Մարկ'Անտոնիո Բենտեգոդի մարզադաշտում


== Նվաճումներ ==
Սերիա A
Հաղթող (1)․ 1984–85
Սերիա B
Հաղթող (3)․ 1956–57, 1981–82, 1998–99
Իտալիայի գավաթ
Երկրորդ տեղ (3)․ 1976, 1983, 1984


== Ներկա կազմ ==
2017 թվականի օգոստոսի 31-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Վերոնայի պաշտոնական կայքը
Վերոնայի պաշտոնական Տվիտերի էջը
Վերոնայի պաշտոնական Ինստագրամի էջը
Վերոնայի պաշտոնական ՅուԹյուբի էջը
Վերոնայի պաշտոնական Ֆեյսբուքի էջը(չաշխատող հղում)
Վերոնայի պաշտոնական Լինկեդինի էջը(չաշխատող հղում)
Վերոնան transfermarkt-ում
Վերոնան futbol24.com-ում
Վերոնան soccerway.com կայքում
Գունար Բերգ

Գունար Բերգ (նորվ.՝ Gunnar Berg, մայիսի 21, 1863(1863-05-21)[…], Սվոլյեր, Նուռլան, Նորվեգիա - դեկտեմբերի 23, 1893(1893-12-23), Բեռլին, Գերմանական կայսրություն), նորվեգացի գեղանկարիչ, Դյուսելդորֆի գեղարվեստական դպրոցի ներկայացուցիչ։


== Կենսագրություն ==
Գունար Բերգը ծնվել է Նորվեգական ծովի հյուսիս-արևմուտքում նորվեգական ափին գտնվող Լոֆոտենյան կղզիներում։ Նա ընտանիքի 12 եղբայրներից և քույրերից ավագն էր։ 1875—1881 թվականներին հաճախել է Տրոնհեյմի եկեղեցուն կից դպրոց։
Դեռ վաղ տարիքից առանձնանում էր նկարչական տաղանդով։ Նկարչության և գեղանկարչության մասնավոր դասեր է ստացել նկարիչ Յոհանեսենի մոտ։ Ավելի ուշ Բերգենում սովորել է արհեստավորական ուսումնարանում։
Ապա 1883-1885 թվականներին ուսանել է Գերմանիայում Դյուսելդորֆի գեղարվեստի ակադեմիայում։ Ակադեմիան ավարտելուց հետո մինչև իր մահը Բերգն ապրել և աշխատել է Դյուսելդորֆում և Բեռլինում։


== Ստեղծագործություններ ==
Գունար Բերգի անունը կապվում է Դյուսելդորֆի գեղանկարչական դպրոցի հետ։ Հռչակվել է հայրենի Լոֆոտենյան կղզիների, ուր գրեթե ամեն տարի այցելում էր ձկնորսաշրջանի սկզբում, խստաշունչ գեղեցկությունը ներբողող նկարների շնորհիվ։
Բերգը նկարել է հարազատ քաղաքի, ծովային լանդշաֆտների և բնապատկերների տեսարաններ։ Նրա գործերի հիմնական թեման ձկնորսների աշխատանքն էր. լեռները և ծովը և՛ ամառվա, և՛ ձմռան ժամանակ։ Բացի դա, նա ստեղծել է դիմանկարներ, ավելի հաճախ՝ ձկնորսների։
Նկարչի ամենահայտնի գործերից է «Տրոլֆյորդեի ճակատամարտ» մարտանկարը, որում պատկերված է 1890 թվականի խոշոր ձկնորսիչ շոգենավերի սեփականատերերի և խութածոցի առևտրական նավերի ու ձկնորսների միջև ծովամարտը՝ տեղանքի վերահսկման համար։ Այժմ այդ նկարը գտնվում է Սվոլվերում գտնվող Գունար Բերգի անվան պատկերասրահում։
«Տրոլֆյորդեի ճակատամարտ» նկարը եղավ նկարչի վերջին խոշոր աշխատանքը։ 1891 թվականին նրա ոտքի վրա չարորակ ուռուցք հայտնաբերվեց և ստիպված էին այն անդամահատել։ Բերգի առողջությունը վատթարացավ, 1893 թվականի աշնանը նա թոքերի բորբոքում ստացավ։
Նկարիչը մահացել է 1893 թվականին Բեռլինում։ Թաղված է Սվոլվերի կղզիներից մեկում։
Գ. Բերգի նկարչները ներկայացված են Օսլոյի Ազգային թանգարանում, Ստոկհոլմի Արվեստի թանգարանում և Ազգային թանգարանում։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Store norske leksikon. Gunnar Berg(նորվ.)
Ըզնմեր

Ըզնմեր կամ Ազնամիր գյուղ էր, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Խուրսից 3-4 կմ հարավ, Ողոհի գյուղի արևելյան կողմում։


== Պատմություն ==
Գտնվում էր պատմական Մեծ Հայքի Վասպուրական նահանգի Գողթն գավառում, այժմ լքված գյուղ։ Գյուղի անցյալի մասին տեղեկություններ չեն պահպանվել։ Ավերակներից պարզ էր դարձել, որ այն միջին մեծությամբ գյուղ էր:19-րդ դարի սկզբներին հայերի հեռանալուց հետո Ըզնմերը լքվել է և փլատակների վերածվել։
1730 թվականի Մարգար գրչի գրչագրած ձեռագրերից մեկում հիշատակվում է Տէր Գրիգոր Ըզնմերացին, որպես Սուրբ Թովմա վանքի միաբանական դասի անդամ։


== Հուշարձաններ ==
Գյուղի արևմտյան մասում եղել էր եկեղեցի՝ Սուրբ Աստվածածին անվամբ, որն այժմ ավերակների է վերածվել։ Ունեցել է միանավ դահլիճի հորինվածք։
Ըզնմերի գերեզմանտունը գտնվում է գյուղատեղիի հյուսիսային մասում, ունի 13-17-րդ դարերի մի շարք տապանաքարեր, որոնք մեծ մասամբ թաղված են հողի մեջ կամ էլ տեղահան են արված։  Գերեզմանատան տապանաքարերի վիմագիր արձանագրություններից պարզ էր տարձել, որ գյուղը հնադարյան շրջանի պատմություն ունի։


== Տես նաև ==
Գողթն
Որդուարի շրջան
Վասպուրական
Օրդուբադ
Վերին Ագուլիս
Ներքին Ագուլիս


== Ծանոթագրություններ ==
Ջոզեֆ Չեմբեռլեն

Ջոզեֆ Չեմբեռլեն (անգլ.՝ Joseph Chamberlain, հուլիսի 8, 1836(1836-07-08)[…], Լոնդոն, Մեծ Բրիտանիայի և Իռլանդիայի միացյալ թագավորություն - հուլիսի 2, 1914(1914-07-02)[…], Լոնդոն, Մեծ Բրիտանիայի և Իռլանդիայի միացյալ թագավորություն), Մեծ Բրիտանիայի պետական գործիչ։ 1876 թվականից՝ պառլամենտի անդամ։
1880-1885 թթ․ և 1886 թ․ եղել է Ուլիամ Գլադստոնի կառավարության մեջ։ 1886 թ․ հանդես է եկել Իռլանդիային ինքնավարություն տալու ծրագրի դեմ, որը հանգեցրել է լիբերալ կուսակցության պառակտմանը և լիբերալ-յունիոնիստների առաջացմանը Չեմբեռլենի ղեկավարությամբ։
1895-1903 թվականներին եղել է գաղութների մինիստր պահպանողական կառավարություններում։ 1899-1902 թվականներին անգլո-բուրարական պատերազմի ժամանակ եղել է անգլիական զավթողական քաղաքականության գլխավոր խրախուսողներից։ Հիվանդության պատճառով 1906 թ․ հեռացել է քաղաքական գործունեությունից։


== Ծանոթագրություններ ==
Պետրոս Գիլանենց

Պետրոս Գիլանենց (1724, Սպահան, Իրան - 1724, Ռաշթ, Իրան), 18-րդ դարի 20-ական թվականների հայ ժողովրդի ազատագրական պայքարի կազմակերպիչներից։ Սկզբնական կրթությունն ստացել է Նոր Ջուղայի Ամենափրկիչ վանքի դպրանոցում։ Գիլանենցը լավ տիրապետել է մայրենի լեզվին, իմացել է արևելյան և եվրոպական մի քանի լեզուներ։ Վաղ հասակից ներգրավվել է հոր առևտրական գործունեության մեջ, ճանապարհորդել Մերձավոր և Միջին Արևելքում, Ռուսաստանում և Եվրոպայում։ Առևտրական գործերից առավել հետաքրքրվել է ազգային հարցերով։ 1716 թվականին արդեն անձամբ ծանոթացել է Ամստերդամում գործող նշանավոր տպագրիչ Ղուկաս Վանանդեցու հետ, աջակցել նրան՝ հայերեն գրքերի լույսընծայման գործին։ Գիլանենցի ջանքերով ու միջոցներով, Պետրոս Առաջինի պարսկական արշավանքի նախօրյակին Աստրախանում կազմակերպվել է հայկ․ առաջին հեծյալ ջոկատը։ Ձիեր, զենք, ռազմամթերք, հանդերձանք ու սնունդ հայթայթելու համար նա տրամադրել է նյութական միջոցներ։ 1722 թվականի հուլիսին Աստրախանից դեպի Կասպիականի ափերն արշավող ռուս. զորքերի թվում էր նաև հայկ․ հեծյալ ջոկատը՝ Գիլանենցի հրամանատարությամբ։ Օգոստոսի 23-ին, ռուս. առաջապահ զորամասերի հետ այդ ջոկատը մտել է Դերբենդ։ Ռուս. զորքերին անջատ-անջատ համագործակցող հայկ․ երեք ջոկատների հրամանատարներ Գիլանենցի, Այվազ Աբրահամովի և Աղազարդի Խաչիկ Ախիջանենցի միջև 1723 թվականին Ռաշթ քաղաքի մոտ համաձայնություն է կայացվել ուժերը միավորելու մասին, և այդպիսով ձևավորվել է Հայկական Էսկադրոնը։ Այն մինչև իր կյանքի վերջը գլխավորել է Գիլանենցը՝ հաջողությամբ կատարելով ռուս. հրամանատարության մարտական առաջադրանքները։ Արքունիքին ուղարկած իր զեկուցագրերից մեկում գեներալ Վ․ Յա․ Լենաշովը գրել է, որ «Տայ Պյոտր Սերգեևը հավատարիմ ու ջանասեր ծառայությամբ, ունեցած հեծյալներով (որոնց պահում է իր միջոցներով) ինձ մեծ օգնություն է ցույց տալիս», և նրան ներկայացրել է պարգևատրման։ Գիլանենցը թողել է Նոր Ջուղայի բարբառով գրված զեկուցագրերի մի ժողովածու՝ կազմված 133 միավորից, որի մի մասը ուղղված է ռուս. հրամանատարությանը, իսկ մյուսը՝ Մինաս վարդապետ Տիգրանյանին։ Այդ գրությունների մեջ հակառակորդի զինված ուժերի, կոմունիկացիաների վերաբերյալ ուշագրավ տվյալներից բացի, կան արժեքավոր նյութեր Անդրկովկասի, Մերձավոր ու Միջին Արևելքի երկրների ռազմաքաղ․ իրավիճակի, բնակչության կենցաղի, բարքերի մասին, նաև պատմա-ազգագրական բնույթի այլ տեղեկություններ են պարունակում։ Գիլանենցը զոհվել է Ռաշթի համար մղված կռիվներում։


== Գրականություն ==
Ժամանակագրություն Պետրոս դի Սարգիս Գիլանենցի, «Կռունկ հայոց աշխարհին»․ 1863, №2—3։ ՛
Հովհաննիսյան Ա․ Գ․ք Պետրոս դի Սարգիս Գիլանենց, Էջմիածին, 1916։
Լեո, Երկ․ ժող․, հ․ 3, գիրք 2, Ե․, 1973։
Զեմլյանկի (այլ կիրառումներ)

Զեմլյանկի, կարող է վերաբերել՝

Զեմլյանկի - գյուղ, Ուկրաինայի Խարկովի մարզի Կեգիչևի շրջանում
Զեմլյանկի - գյուղ, Ուկրաինայի Խարկովի մարզի Վոլչանսկի շրջանում
Զեմլյանկի - գյուղ, Ուկրաինայի Պոլտավայի մարզի Գլոբինոյի շրջանում
Զեմլյանկի - քաղաքատիպ ավան, Ուկրաինայի Դոնեցկի մարզի Մակեևկայի քաղաքային խորհրդում
Հրշեջ ազդանշանում

Հրշեջ ազդանշանում, տեխնիկական միջոցների համալիր, որը նախատեսված է հրդեհը հայտնաբերելու և այդ մասին հրշեջ տեղամաս ազդարարելու ծամար։ Հրշեջ ազդանշման հիմնական տարրերն են. 

ծանուցիչները՝ ձեռքի միացման կամ ավտոմատ (ջերմությանը, ծխին, լույսին արձագանքող)
ձայնային և օպտիկական ազդանշաններով ընդունիչ ապարատները
սնուցող սարքերը
կապի գծերը։
Թանկա

Թանկա կամ թանքա, ճապոնական պոեզիայի հնագույն ժանր՝ 31 վանկերից կազմված (5-7-5-7-7) անհանգ հնգատող։
Ավանդական մոտիվներն են սերը, բաժանումը, ուղևորությունները, տարվա եղանակները և այլն։ Թանկան առատ է տրոպի տեսակներով, բառախաղերով, հաճախ է ստեղծում իմաստային երկրորդ շերտ։
Ամենավաղ թանկաները գրի են առնվել 8-րդ դարում. ժանրը ծաղկում է ապրել 10-13-րդ դարերում՝ կապված ճապոնական պոեզիայի արքունական գերատեսչության գործունեության, պոետական մրցույթների անցկացման և պոետական պաշտոնական հատընտիրներ կազմելու հետ։
Նոր աշխուժություն է սկսվում 19-20-րդ դարերում, երբ թանկաները լցվում են սոցիալական մոտիվներով (Իսիքավա Թաքուբոքու)։
Թանկայի հիմնական միտքը կենտրոնացված է առաջին երեք, ամփոփումը՝ վերջին երկու տողերում։ Թանկայի հնգատողը և հոքուի եռատողը ճապոնական պոեզիայի ավանդական երկու ուղղությունն են («Դենտոսի»)։ Երրորդ ուղղությունը («Գենդայսի») ժամանակակից ոտանավորն է։ Թանկա գրող պոետը կոչվում է կեձին, հոքու գրողը՝ խայձին, իսկ ժամանակակից գրողը՝ սիձին։ Ճապոնական թանկաները հայտնի են աշխարհին որպես պոետական արտակարգ նրբագեղության և հակիրճ, լակոնիկ ձևի բանաստեղծություններ։


== Աղբյուրներ ==
Գեշար

Գեշար (ֆր.՝  Gueschart), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 323 մարդ, բնակչության խտությունը` 25.06 մարդ/կմ²։ Բնակավայրը զբաղեցնում է 12.89 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ հյուսիս, Ամյեն քաղաքից 45 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 189 աշխատունակ (15-64 տարեկան) բնակիչ, որոնցից ակտիվ էին 136-ը, իսկ ոչ ակտիվները` 53։ Ակտիվության ցուցանիշը կազմում է 72,0 %։ 136 աշխատունակ մարդկանցից աշխատել է 124 անձ (77 տղամարդ և 47 կին)։ Գործազուրկ են եղել 12 անձ (3 տղամարդ և 9 կին)։ 53 անաշխատունակներից 11-ը եղել են աշակերտներ կամ ուսանողներ, 17-ը` թոշակառուներ, իսկ 25-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դերկաչովկա (գյուղ, Նեդրիգայլովի շրջան)

Դերկաչովկա (ուկրաիներեն՝ Деркачівка), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Դերկաչովկա գյուղում բնակվում էր 702 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Freaky Fortune

Freaky Fortune, հունական երաժշտական դուետ, որի անդամներն են Նիկոլաս Ռապտակիսը (Νικόλας Ραπτάκης, ծնվ. 1990 թ. ապրիլի 30, Աթենք) և Թեոֆիլոս Պուզբուրիսը (Θεόφιλος Πουζμπούρης, ծնվ. 1991 թ. փետրվարի 9, Աթենք)։


== Կարիերա ==


=== Եվրատեսիլ 2014 երգի մրցույթ ===
2014 թվականի մարտի 11-ին դուետը ռեփեր RiskyKidd-ի հետ մասնակցելով Հունաստանի Եվրատեսիլ 2014 երգի մրցույթի ազգային ընտրության, իր «Rise Up» երգով ժյուրիի և հեռուստադիտողի քվեարկության արդյունքում հավաքում է ձայների 36.83%-ը և ստանում հնարավորություն ներկայացնելու Հունաստանը Դանիայի մայրաքաղաք Կոպենհագենում անցկացվելիք Եվրատեսիլ 2014-ին։ Մայիսի 8-ին նրանք իրենց երգը Եվրատեսիլում երկրորդ կիսաեզրափակչում կատարելուց հետո, քվեարկության արդյունքում անցան մայիսի 10-ին անցկացված եզրափակիչ փուլին։ Եզրափակչի քվեարկության արդյունքում նրանք զբաղեցնում են 20-րդ հորիզոնականը։


== Ծանոթագրություններ ==


== Արտաքին հղումներ ==
Ֆեյսբուքյան էջ
Վեսելովկա (գյուղ, Կրասիլովի շրջան)

Անվան այլ կիրառումների համար տե՛ս՝ ՎեսելովկաՎեսելովկա (ուկրաիներեն՝ Веселівка), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Վեսելովկա գյուղում բնակվում էր 240 մարդ։ Բնակավայրը զբաղեցնում է 2063 կմ² տարածք։ Բնակչության խտությունը կազմում էր 116,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրյանսկի Օպիտնի Լեսխոզ

Բրյանսկի Օպիտնի Լեսխոզ (ռուս.՝ Брянский опытный лесхоз), գյուղ Ռուսաստանի Բրյանսկի մարզի Բրյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քարխոտ

Քարխոտ (լատ.՝ Symphytum), զոտուկ, թորթ, ափնիք, հայվազ, գաղտրիկազգիների ընտանիքի բազմամյա խոտաբույսերի ցեղ։ Հայտնի է մոտ 20 (այլ տվյալներով՝ 30) տեսակ։
Հայաստանում՝ 3 տեսակ՝ 

կովկասյան քարխոտ (Symphytum caucasicum),
կոշտ քարխոտ (Symphytum asperum)
հայաստանյան քարխոտ (Symphytum hajastanum)։


== Տարածում ==
Տարածված է գրեթե բոլոր մարզերում (ստորինից մինչև վերին լեռն, գոտի)։ Աճում է անտառներում, գետերի, լճերի, առվակների ափերին, խոնավ վայրերում, մարգագետիններում և այլն։
Պտուղն ընկուզիկ է։ Հայաստանյան քարխոտը բնաշխարհիկ է. հանդիպում է Գեղարքունիքի (Մարտունի) և Կոտայքի (Ազատ գետի ավազան) մարզերում։


== Կենսաբանական նկարագիր ==
Ցողունը ճյուղավորվող է՝ ծածկված փափուկ կամ կոշտ մազմզուկներով, բարձրությունը՝ 40-200 սմ։ Տերևները հերթադիր են, սրտաձև-կլորավուն, ձվաձև կամ երկարավուն։ Ծաղկաբույլը ոլորք է կամ հուրանանման, ծաղիկները՝ կապույտ կամ դեղին։ Ծաղկում է հունիս-հուլիսին։ Պտուղն ընկուզիկ է։


== Քիմիական կազմ ==
Պարունակում է՝

ալանտոին - ձմռանը արմատներում կուտակվում է հսկայական քանակությամբ
ալկալոիդներ
վիտամին В12
ֆլավոնոիդներ
աղանյութեր
բուսայուղեր
օսլա
սպիտակուցներ
ինուլին
տերպեններ


== Տեսակներ ==
Հայտնի է մոտ 7 տեսակ
Symphytum abchasicum Trautv.
Symphytum asperum Lepech. [syn.  Symphytum asperrimum Sims]
Symphytum besseri Zaver.
Symphytum caucasicum M.Bieb.
Symphytum officinale L. [syn.  Symphytum peregrinum Ledeb.]
Symphytum popovii Dobrocz.
Symphytum ×uplandicum Nyman = [Symphytum officinale × Symphytum asperum]
Symphytum cordatum Willd.
Symphytum grandiflorum DC.
Symphytum ibericum Steven ex M.Bieb.
Symphytum orientale L.
Symphytum tauricum Willd.
Symphytum tuberosum L.


== Ծանոթագրություններ ==


== Գրականություն ==
Кузнецов Н. И. Symphytum asperum Lepech. в Европейской России // Известия Императорской Академии наук. —СПБ., 1912. — С. 957—969.  (с картой распространения Symphytum asperum Lepech.)


== Արտաքին հղումներ ==
Տեսասրահ Archived 2019-01-14 at the Wayback Machine.
Окопник в Энциклопедии декоративных садовых растений
Comfrey Central — A Clearinghouse for Symphytum Information(անգլ.)
Contentions with Comfrey Studies Archived 2007-11-03 at the Wayback Machine.(անգլ.)
Окопник на сайте USDA NRCS(անգլ.)